JohanHeinsen/ENO huggingface dataset:
Viborger Samler, 1804-01-05
November = den 13de. Juni = = den 20de. December = den 12de. Lautrup. Gierulff. Fønss. Leth.
Viborger Samler, 1804-01-05
Bekiendtgiørelser. At Jens Pedersen Møobech, som havde sit Opholdsted hos Gaardmand og Selveier Peder Jepsen Qvist i Eskou i Selde Sogn i Salling er død, bekiendtgiøres, og indkaldes herved Stervboets Credi og Debitorer til at møde eller møde lade 6te eller 12te Ugersdagene d. 2den Februari og 15de Marts førstkommende, da Skiftet efter bemeldte Afdøde foretages i Erkon bemeldte Dags Formiddag Kl. 10 Slet. Kieldgaard den 22de Decbr. 1803. F. Stiernholm. Musqveteer Christen Pedersen Salten af norske Livregiment til Fods, permitteret til Randers; har tabt sit dag fra Regimentet, som er fundet her i Byen og kan afhentes imod dette Avertissements Bekostning hos N. L. Hagemann. Viborg den 2den Januar 1804.
Viborger Samler, 1804-01-05
Samtlige kongelige Betiente og andre i Viborg Amt med underliggende Kiøbstæder, Viborg og Skive, som ville forvente sig Betaling inden afvigte Aars Regn. skabers Aflæggelse og efter de for samme Aar giørende Repartitioner, ville behagelig inden Februarii Maaneds Udgang 1804, tilstille mig behørig dokumenterede Regninger, for hver Post separatim, i Henseende til hvad der fordres i nogen Maade: 1. Af Kiøbstædernes Delinqvent=Kasse. 2. Af Amtets Delinqvent-Kasse. 3. Jfølge Forordningen af 18de Marts 1778.
Viborger Samler, 1804-01-05
4. For veneriske Sygdomme, ifølge Reskriptet af 2den Juli 1790.
Viborger Samler, 1804-01-05
5. For epidemiske Sygdomme, ifølge Forordningen af 12 April 1782, og 6. Af den kongelige Sigt og Sagefalds Kasse. Viborg den 5te Januar 1804. N. Sehestedt. Nyeaarsaften sidst, bortløb ved Vandingen fra undertegnedes Dreng, en fort Hoppe med Stierne i Panden, 6 Aar, og en sort Hingstplag i 3die Aar, begge ere kleine af Vert, og uskrede. Finderen kand vente billig Finde og Foderløn hos Eieren. Fransing i Hinge Sogn ved Viborg d. 2den Januar 1804. Jens Grøn.
Viborger Samler, 1804-01-09
London den 9de og 23de Decbr. Den nordamerikanske Præsident Jeffersons Søn er kommen hertil den 19de fra Paris af. Han havde Passe fra den franske Regiering til Havre og et Skib derfra bragte ham hertil i 48 Timer. Hans Ankomst. antoge mange at være for at underhandle Fred; men de som ville vide det Rigtige, troe, at han er her, for at akkordere med engelske Kapitalister om, at udbetale, paa fordeelagtige Vilkaar, de om 15 Aar forfaldne Summer til Frankrig for Louisiana, imod Obligationer fra den amerikanske Regiering. Mameluk=Chefen Elfy Bey, der ikke har kundet vorde forestilt ved Couren, har dog talt med de kongl. Herskaber, i Anledning af, at han besaae Slottet og var paa Rustkammeret, og ved denne Leilighed tillige taget Afskeed. Han fik af Kongen og Dronningen, mange Spørsmaale om Krigen i Ægypten.
Viborger Samler, 1804-01-09
Admiral Cornvallis har meldet en fransk Kutter paa 12 Kanoner, der kom fra Domingo med Depecher, at være taget af en af vore Fregatter ved Cap Finisterræ. Fra Gothaabs Forbierg have vi faaet en Brevpost; Krigens Udbrud var meget bestyrtsende for den hollandske Kommandant der, og han lod anlægge adskillige nye Verker, da han ventede Besøg af Englænderne.
Viborger Samler, 1804-01-09
En Efterretning fra Ostindien, der endnu behøver, Bekræftelse, lader vor Admiral Rainier den 29de Juli tage det meste af den franske Eskadre under Adm. Linois; i det mindste skal han have mistet 1 Linieskib, 4 Fregatter og nogle Transportskibe.
Viborger Samler, 1804-01-09
Fra Martiniqve skal være kommen et fransk Stilstandsflag til Barbados, med Begiering om at gaae under engelsk Skyts, men da der ere saa saa engelske Tropper i Vestindien, kan dette nok ej skee.
Viborger Samler, 1804-01-09
Cornvallis Flaade for Brest bestaaer af 20 Linieskibe og 21 Fregatter. Orkanen skal have været gyselig der den 9 Decbr.
Viborger Samler, 1804-01-09
Fra Øen Ceylon har man den Efterretning: at en slem smitsom Syge har indfundet sig, siden de Engelskes Ankomst der, hvorved 1000 Europære (deriblant 30 Officerer) og 10000 Jndvaanere ere døde.
Viborger Samler, 1804-01-09
Hoftidenden anmelder: 1) At Forterne Dauphin og St. Mare paa Domingo, have overgivet sig til Adm. Dückwort, efterat de først vare fortrængte af Negerne. J St. Mares Havn fandtes 1 fransk Corvet paa 6 Kanoner, 1 Transportskib og 1 Skonert, Garnisonen i St. Mar havde i nogen Tid maattet nøjes med Hestekiød. 2) for Boulognes Kyst har et af vore Bombardeerskibe taget en fransk Kanonbaad, den er bragt til Dover som Seierstegn; men den seilede saa slet, at man maatte tage den paa Slæbetoug, underveis fik den en Lek, hvorved 9 Franskmænd og 2 Englændere druknede. Den havde 7 Matroser, 1 Capitain og 27 Mk. Jnfanterie ombord; i Forenden var en 18 pundig Messingkanon og bag i en Haubitse; det øverste Dæk kan tages bort og Soldaterne staae da og fyre i Rummet, saa at man kun seer Hovederne af dem 3) En Kaver fra Dunkirken paa 2 Kanoner, er taget. En anden fransk Kaper har et af vore Linieskibe dreven paa Grund paa den franske Kyst; men de Franske stak strax Jld paa Skroget. 4) Een af vore Schalupper har fundet Leilighed til at stikke Jld paa den af vore Fregatter der strandede ved Reville. 5) Vi have taget et riigtladt engelsk Skib fra Afrika, fra en fransk Kaper. 6) Af vore Handelskibe ere 22 forulykkede i de sidste Storme, og 3 Skibe ere tagne at franske Kapere. 7) Vore Skibe opholde sig bestandig for Boulogne Kysten; men dog kunne de ikke afskiære de franske Baade Jndløbet.
Viborger Samler, 1804-01-09
I Parlamentets Session den 9de blev debatteret adskilligt alvorligt, angl. Volontørerne og de forlangte Omkostninger til Armeen. Krigsekretæren forlangte 11 Mill. 139628 Pd. St. til næste Aars Militær, der skulde bestaae af 166,697 Mk. og altsaa 58000 Md. mere, end i Fjor. (Af disse ere 60000 i Ost og Vestindien.) Volontoreenes Antal ansloges til 380000 Md. og hele Engl. Magt med den regulære Armee, Reserve, Milits og Volontører for 615,000 Mk. Windham talte imad Volontørerne, dem han for det meste ikke indrømmede hverken Tid, Evne eller Lejlighed til at udholde Krigstrabadser, og meente denne Flyvelyst at vorde Volontør, haade skildt Armeen ved mange Rekruter; han lastede, at de ved nogle Lejligheder holdte Raad, og afsatte deres Officerer. Han endte med at paastaae Ministrene ej for Eftertiden burde betroes Statsforvaltningen. Pitt meente, at Windhams Dadel var urigtig, og at der ikke nær vare Volontører nok. Han foreslog endog at ansætte ved hver Batallion en Officeer og Adjutant af Armeen, lade dem oftere exercere og giøre dem meere lige de regulære Tropper, som alt ville koste 5000,000 Pd. mere Hr. For var ganske af Windhams Mening; han kaldt te Volontørerne theatralske Soldater, der kun havde Udseendet; men ej virkelige militaire Egenskaber. Regieringen selv viste baade Letsindighed og Egensindighed i at udnævne Officerer til disse Korps, sagde han, han anførte sin egen Beslægtede General For, der i Julii maatte søge sin Afskeed i Dublin og siden har faaet en vigtigere Post. Ligeledes lastede han den Maade Prindsen af Wallis behandles paa; da man endnu ei har givet hans Ansøgning Gehør og ikke agtet paa Publikums Ønske desangl, han meente det var Parlamentets Pligt at laste Ministrene alvorlig for det Raad de heri havde givet. Windham lastede endelig Volontørerne endnu lydigere og sagde: baade ere de udisciplineerte og aldrig kunde de vorde andet. Man foreslog og en ny Volontorlov, hvoriblant een af Artiklerne siger, at af 100 Mand Volontører behøve kun 25 at have Flinter og de øvrige Piker, naar de udgives for bevæbnede. Hr. Pitt var imod denne nemme Maade at armere dem paa. J samme Debatter blev vor Søemagt angivet for 469 bevæbnede Skide fra 12 til 120 Kanoner og 800 Kanonbaade. Feld artilleriet for 648 Kanoner, 590 Stykheste og 3000 Stykkudske.
Viborger Samler, 1804-01-09
Mr. Addington forsvarede Volontørkorpsenes Nytte og sagde i Anledning af Prindsen af Wallis, at kuns Hs. Majestæts Befaling og Husets Ønske, skulle formaae ham til at tale i denne Sag.
Viborger Samler, 1804-01-09
J Wicklov i Jrland har Røveren Dwyer frivillig givet sig fangen. Hans Bande maae da nu enten forgaae, eller have en ny Kapitain. Argus har taget en riig hollandsk Ostindiefarer.
Viborger Samler, 1804-01-09
Paris den 23de Decbr. Førstekonsulen er her endnu; han har i disse Dage konfereret med de Generaler der skal paa Toget mod England. De Kiernetropper der af alle Regimenterne samledes ved Arras, mener man geleide ham paa Reisen. 130 platte Fartøier ere afseilede herfra. Ved Boulogne ere nu 5000 Skibe samlede. (Jkke flere?) Englænderne have listet sig til at stikke Jld paa den ved Reville strandede Fregat.
Viborger Samler, 1804-01-09
Oberst Philips, der fra Valenciennes som engelsk Krigsfange er bragt til Verduun, er den berømte Capitain Cooks Ven og Reisekompagnon. Da han med sin Familie manglede Penge, forstrakte Kommandanten, i Valenciennes ham. De bevæbnede i Vende ere egentlig bortløbne Desertører. En af dem har skudt en Soldat, der om Natten ronderede med Præsecten i Mans. Nu marscherer et heelt Korps Eliter imod dem.
Viborger Samler, 1804-01-09
Mellem dette og Berlin gaae ofte Kourerer. Kort for Hertugen af Østgothland døde, troede han sig helbredet og forærede sine Læger kostbare GulddagHaag den 27de Decbr.
Viborger Samler, 1804-01-09
Vores bevæbnede Borgermagt afskediges nu ganske. Den organiseres dog herefter i Fæstningerne. Officererne faae Feldttegn. Vliessingens Havn er nu for snever til at rumme alle de mod England bestemte Skibe.
Viborger Samler, 1804-01-09
J forrige Uge afseilede en Division Nationalbaade og Transportskibe fra Ostende og naaede lykkelig Boulogne, endskiønt de engelske Skibe gjorde Jagt paa dem. Flere Skibe der, laae færdige til at følge efter. J Dunkirken er hele Flotillen bereed paa at gaae til dette Foreningspunkt. (Efter Breve fra Dunkirken nødte de engelske Skibe 4 af denne Ostendeflotille til at løbe paa Stranden ved Oye; men Kystbatterierne drev de engelske Baade fra Land og Soldaterne vadede i Vandet til Halsen og gjorde dem flot igien; saa at de kom med til Boulogne.) Saasnart Stormen driver de engelske Skibe fra vore Kyster, seile vist mange Kanonbaade herfra.
Viborger Samler, 1804-01-09
Den 13de Decbr. priisdømte man i London 25 hollandske Skibe.
Viborger Samler, 1804-01-09
J Leyden uddeles ugentlig 2 Gange, 3000 Portioner Rumfords Suppe.
Viborger Samler, 1804-01-09
Blandede Efterretninger. Paa denne Tid, hvor næsten ethvert Selskab disse puterer om Landgangen paa England, Bonaparte o.s. v. vil det ikke være upassende at høre, hvad en tydste Journalist anfører som Grunde for, at Bonapartes Bestyrelse og Frankrigs Forfatning vil have Bestandighed. Hans Grunde ere: 1. De fornemste europæiske Magters Jversyge mod hinanden, som Frankrig enten ingen Deel tager i; og da vinder frit Raaderum, eller og anfalder een eller anden til sin Fordeel. 2. Den Rolighed som alle Klasser i Frankrig trænge til, da de urolige Hoveder og de Misfornøiede frygte, enten for en ny Skrækketid, eller det forrige stolte Aristokrati, ifald der atter blev Revolution. 3. Religionens og den dermed forbundne Gudsdyrkelses Jndførsel; hvorved de bestyrende Embedsmænd have faaet mægtige Tilhængere og Støtter i de mange Biskopper og andre Geistlige, der have faaet Anseelse og Levebrød i Landet. 4 Mangelen paa en Formand for et nyt Partii, der var duelig og skikket til at optræde mod Bonaparte og besætte hans Plads. 5. Renternes Betaling, der nu skee ordentlig. 6. At man har indført gamle Moder og Sæder i Dragt og Omgang; men dog udeladt det forhadte og latterlige, f. Ex. Ordenstegnene.
Viborger Samler, 1804-01-09
7. Den Eenhed der er i de underordnede Embeder, der have Jndflydelse paa Statsbestyrelsen. 8, Den store Mængde nye Proprietærer og Kiøbere af Nationalgodserne, som alle interessere sig for Republikens Varighed; da de ellers stode Fare for at mist det Kiøbte. 9. Den indførte ordentlige Betaling af Renter og Pensioner, der aldrig før er skeet saa punktlig, hvilket daglig giør mange fornøiede ved Regieringen. 10. Lønningernes Forhøielse. 11. Det opmuntrende Løfte Armeen har faaet, at de paa Toget mod England, deels ere satte paa Feld Gage, deels faae den ordentlig betalt og desuden have Løfte om stort Bytte og Belønning. 12. Ærelegionens Oprettelse, der er Regieringens Bolværk og derfor og aflægger saa højtidelig en Eed. 13. Diskontoens Nedsættelse paa Statsobligationerne (Papiirspengene) der nu betales med en meget ubetydelig Askortning.
Viborger Samler, 1804-01-09
14. Livrenternes Aftagelse, der nu ikke er meer end 20 Mill. Livrer, og som efter nærværende Beregninger, om 14 Aar ere ganske afbetalte. 15. Nogle trykkende Skatters Ophævelse, der uligeligen vare fordeelte, f. Ex. Grundskat og Meubel skat, og Løfte om endnu Befrielse fra andre flere. 16. Endelig er Armeens Organisation Regieringens fornemste Støtte.
Viborger Samler, 1804-01-09
En Hofraad Eckartshausen i Tydskland er paa Veie med at skabe en smuk moralsk Menneskeslægt ved Chemiens Hielp. (!!!)
Viborger Samler, 1804-01-09
Fra det Hannoverske skrives de store hannoverske Kanoner, som ville være alt for svære at føre til Frankrig, blive nu saugede over og omsmeltes siden i Frankrig.
Viborger Samler, 1804-01-09
Urolighederne i Konstantinopel bleve rigtig nok dæmpede, skiønt 2 oprørske Pachaer med Tropper rykkede imod Staden; men nogle mene, at Storherren kiøbte sig fra dem, og det vil da vel blive en kort Fred. J Frankfurter Aviser siges: at Kongen af Etrurien er overdraget Parma og Piacenza af Frankrig. Foruden den russiske Armee i Pohlen, skal der og samles en kejserlig dito i Gallicien og man siger den tydske Keiser og Kongen af Preussen ville mødes i det forrige Pohlen med Keiser Alexander. Tyrkiske Røvere have berøvet en engelsk Kiøbmand Ædelstene og Pretioser for 125000 Piastre.
Viborger Samler, 1804-01-09
En Pige, som i hendes Barndom havde mistet sit Mæle, saa at hun med Nød og Neppe kunde giøre sig forstaaelig ved at hviske, kom forleden igjen til sit fulde Mæle, efterat Lægerne forgiæves havde søgt at kurere hende, og det blot ved at bede en anden Pige, som hun hørte synge, at raabe stærk ind i Halsen paa hende. Den anden lod sig overtale dertil og Pigen blev derover saa glad, at hun en Tidlang vexelviis sang og græd af Glæde, som om hun havde været fra Forstanden. Til Grund, hvorfor hun faldt paa at bruge bemeldte Middel, kunde hun ikke angive andet, end at det forekom hende, som om det vilde hielpe. For Elben krydser atter en engelsk Fregat.
Viborger Samler, 1804-01-09
Hamborg Penge-Cours den 30te Decbr. 1803. Schl. Holst. Spec. 1 ½ Proc. bedre end Banco. Danske Speciessedler 27 1/2 Proc. slett. end Spec. Banco. Khns. Bankosedler 46 Proc. slett., end Species. 100 Rd. Khns. Bankosedler i Schl. Holst Cour. 85 1/2 Rd. 1 Rd. ditto . . i ditto 41 ½ Lsk.
Viborger Samler, 1804-01-09
Kiøbenhavns Penge-Cours den 27de Decbr. Danske Bankosedler 46 1/3 Procent slett., end Species. 80 Rdl. Species, dansk Courant Rdl. 116 Rdl. 86 Skl. 1 Rdl. dito . . i ditto 1 Rdl. 44 Skl. Diskonto 5 Procent.
Viborger Samler, 1804-01-09
Jndenlandske Efterretninger. Den ottomaniske Flaade paa 10 Linieskibe, 3 Fregatter og nogle mindre Krigskibe, samler sig i Nærheden af Morea; hvad dens Bestemmelse er, veed man ikke; men da den engelske Resident paa Zante sender ofte Depecher til det engelske Gesandtskab i Constantinopel, maae det vist være vigtige Ting, som først nærmere vil opklares. Til Corfu er kommen en engelsk Fregat, hvorfra endeel Officerer konferere med den en engelske Minister der. Man siger det er om Proviants Anskaffelse for 7 engelske Linieskibe, som af Nelsons Flaade skal støde til den tyrkiske.
Viborger Samler, 1804-01-09
J Gibraltar er frigivet det danske Skib Enigheden, men Hofnung, Capt. J. N. Holste priisdømt. J London har Appellationsretten frigivet det i 1798 priisdømte danske Skib Jonge Sy brandt, med Fragt og Erstatning til Skipperen. Venskab, Capt. Beck, frigivet mod Captors Omkostninger. De to danske Skibe Einigheit, Capt. J. C. Jessen og Hofnung, Capt. Christian Andresen, komne fra Mallaga den 5te Novbr. og havende Syge ombord, ligge i Lissabon under Qvarantaine. C. W. Lorck er udnævnt den 21de Decbr. til adjungeret dansk Consul i Memel.
Viborger Samler, 1804-01-09
Skibet Stærkodder, Kapt. L. C. Minor, fra St. Croix til Kbhn., er heelt forliist Nyefoundland, og kun Styrmanden og 5 Matroser biergede. Jkke allene af Lollands; men ogsaa Fyens Bispedømme faaer Professor Theol. Münter 500 Rd., altsaa 1000 Rd. aarlig Tillæg til de 2000 Rd. som han før havde.
Viborger Samler, 1804-01-09
J Anledning af den i Dagen Nr. 204 yttrede Tro om "Ei blot til Lyst, har Assessor Høst tilskrevet den svenske Hofkantsler v. Zibeth en Promemoria, hvori han spørger: om Eiblot til Lyst virkelig er imellem de Journaler, hvis Dvælen med at berigtige har aarsaget de danske Skrivters Banlysning.
Viborger Samler, 1804-01-09
Abonnenterne i Sveria paa Kollegialtidenden og Politivennen have allerede afsagt deres Exemplarer. Man har beregnet, at der i de sidste Aar solgtes omtrent for 12000 Rd. danske Bøger til Svenske, og at der fra Sverrig indførtes Skrivter til Danmark for omtrent 200 Rdlr.
Viborger Samler, 1804-01-09
Foruden de forhen ommeldte Søskader paa Lessøe, berettes senere derfra, at den 8de Decbr. kom en Mængde Fruentimmer og Børneklæder, samt endeel Breve, bestemte til Trankebar drivendes i Land paa Lessøes ostre Kyst. Den 10de kom 4 Baade dertil med skibbrudne Folk. Byrge Krog og Svend Madsen paa Morsøe, have faaet Belønning for at have friet 3 Menneskeer fra at drukne.
Viborger Samler, 1804-01-09
Hempels Avis regner det blant Mærkværdigheder i 1803, at en Ulveres Køer og Faar ihiel ved Viborg; muligt bliver det en Mærkværdighed for næste Aar at anføre: at ingen Skytte fældede den; thi endnu lader den sig tydelig fornemme ved Byens Krat, især af Faar og Greder. Ja det er ret en Schinderhannes!
Viborger Samler, 1804-01-09
Viborg Torvepriser den 7de Januar 1804. Rug, Tdn. 7 Rdlr. 32 s. Bog, Tdr. 4 Rdlr. 64 s. Havre, Ton 2 Rdlr. Karloster, Ton. 2 Rdlr. Smør, Pdt. 16 s. Oxekiød, Pdt. 4 a 6 sk. Fersk Flesk, Pdt. men.
Viborger Samler, 1804-01-09
(Fortsættelsen af forrige Nr. Befordringer.)
Viborger Samler, 1804-01-09
Under det tydske Cancellie: Krigsraad J. C. Hinzpeter i Naade entlediget fra hans Embeder som Borgemester og Syndicus i Neustadt. Kjøbmand J. Petersen i Haderslev besk. til supernumerair Raadmand sammesteds. Underretsadvocat Th. Thomsen i Tøndern meddeelt Tilladelse at ove Notarialforretninger i Hertugdommene. (De øvrige følge.
Viborger Samler, 1804-01-09
Døde. Kbhn., Mad. Anna Pedersen Møller, fød Andersen 87 A. C. C. Ewald, 39 A. Blikkenslager Robert Løser, 65 A. Meelhandler Niels Jensen Schiet 55 A. Assistent ved den kongelige Land=Fabrike Skole Direction Carl Mathias Salicat 45 A. Maler ved Porcellainsfabriquen Aldsags Bendsen Lind, 63 A. Kollekolle: Studiosus Friderich Peter Winther, 27 A. Holm strand. Mad. Vitta Giessing, fød Ortesen. Odense, Kiøbmand Anders Espe. Horsens: Postmester Hannibal Schaldemoese.
Viborger Samler, 1804-01-09
Betiendtgiørelser. At jeg paa Hans Kongelig Høihed, Kronprindsens Fødselsdag den 28de førstkommende om Aftenen agter at holde et Ball paa denne Byes Raadstue for det hos mig værende høje og respective Selskab, det bliver herved bekiendtgjort for inden og udenbyes af Klubbens Medlemmer. Viborg den 9de Januar 1804. P. Lyndrup.
Viborger Samler, 1804-01-09
Den 16de Januarii næstkommende bliver Generalforsamling i den borgerlige Klub hos Hr. Hageman, til hvilken Tiid de Herrer Jnteressentere behagentlig vilde møde. Viborg de 9de Januar 1804. Directionen.
Viborger Samler, 1804-01-09
Formedelst uventet indtrufne Omstændigheder bliver til 1ste Mai en fordeelagtig Tieneste ledig for en ferm Kokkepige, som kan forevise gode Skudsmaal fornemmelig om hendes Troskab, men uden disse melder hun sig forgiæves, hos Klubvært Tidemand. Ligeledes anvises ogsaa en god Tjeneste for en Stuepige af godt Udseende.
Viborger Samler, 1804-01-09
Hos Jens Egelund i Lemvig, kan faaes alle Slags gor Hauge=Frøe, og redelig Behandling.
Viborger Samler, 1804-01-09
En ung Person, af skikkelige Forældre, der et par Aar har tjent som Skriverdreng, søger Condition; om hans Duelighed og Opholdsted m.m. faaes Underretning hos Provst Ørum i Ørum. T. C. J Følge Placaten af 26de October 1792, bli bliver herved alle de som maatte have nogen Fordring udi eller være noget skyldig til Stervboet efter afdøde Huusmand Thomas Christensen Gislum, udi Udflytterstedet Riisholm paa Bierregrav Mark, udi Rinds Herred, Viborg Amt og Stift, indkaldte til at møde ubi Stervboet besagde Riisholm, den 10de Februar føstkommende Kl. 9 Slet Formiddag, de første at anmelde og beviisliggjøre deres Fordringer, og de sidste, for at betale deres Skyld til Stervboet. Schaltz, d. 5te Januar 1804. Paa høje Herr Skifteforvalteren, S. T. Hr. Kammerherre, Stiftsbefalings og Amtmand Sehestedts Vegne som Committerer J. Erichsen. Lunds Aarhuus Nyaarsgave 1804, faaes indb. for 32 s. hos Just.
Viborger Samler, 1804-01-12
Paris den 28de Decbr. Vore Rustninger drives med fordoblet Kraft og det lader som Fredshaabet er meget svagt, om endog Malthas Rømning ej skulde vorde paastaaet. J Bourdeur er anordnet en ov rordentlig Matrospresning; fra Marseille komme mange Skibstømmermænd til Boulogne. I Havre tages alle Søefolk til 60 Aars Alder til Matroser, Kofardimatroserne i Rouen ligesaa, og fra Genua ere komne 4000 Matroser igiennem Frankrig. Da Veiret er meget mildt, befordrer det Arbejderne ved Rustningen. Man mener almindelig, at denne Maaned endnu torde levere vigtige Begivenheder. Tropperne marschere saa stærkt til Kysterne, at allene Præfecten i Douay har fra 29de December til 18de Januar ladet ansige Qvarteer for 7083 Mand og 1891 Heste. De i Bourdeaux byggede Fladbundere ere bragte til Nantes, derfra giennem Loirefloden og Kanalen ved Briare i Seine, af den til Havre og derfra til Boulogne.
Viborger Samler, 1804-01-12
Førstekonsulen er her endnu; han bivaaner daglig Statsraadet, han tager mod hver Contoirs Beretning om deres Arbeider og Forslag til nye Love. Man venter den ny Borgerlov og Anordninger i Finantssaer. Adskillige Departem. have ansøgt at befries, som Pariserne, for Møbelskat og derimod give andre Afgivter. Fra Marseille afseilede for den 20de Decbr. en Expedition, som er bestemt til Vestindien og som man mener er undgaaet de engelske Krydsere.
Viborger Samler, 1804-01-12
Vore Flotille-Divisioner have næsten daglig smaa Træfninger med de engelske Skibe. Ved Øen Groix tvang 7 af vore Kanonbaade 2 engelske Linieskibe og 1 Fregat til at søge den aabne Søe, Vore Baade fik 20 fiendtlige Lag; men fik ingen Skade, derimod beskadigede de ikke lidet Engl. Master. En Afdeling af en Transportflaade var kommen paa Grund ved Gravelines; Engl. søgte strax at tage den; men vore Kyst Tropper ilede i Tide til Hielp; fyrede i 3 Qvarteer paa dem og med Haubitserne, der naaede dem, tvang dem til at gaae beskadigede bort.
Viborger Samler, 1804-01-12
Paa Slottet er givet Bal og Concert den 24de December i Anledning af Førstekonsulens Redningsdag.
Viborger Samler, 1804-01-12
Ludvig Bonaparte var i den Anledning kommen fra Lejren ved Compiegne; men er reist derhen igjen.
Viborger Samler, 1804-01-12
General Pino, der bragte Tropperne fra Piemont hertil, har havt det Uheld, saasnart han kom paa fransk Grund, først at velte og saa at brække sit Been. Engl. have ved Havre taget 3 af vore Fiskerbaade.
Viborger Samler, 1804-01-12
J 12 Dage er fra Paris udskibet 2 Millioner Pd. Hamp, 90 Kanoner fra 18 til 24 Pd., 17000 Kugler, 2000 Piker, 20000 Entreper og 2400 Sabler, alt til Havre.
Viborger Samler, 1804-01-12
Kongen af Spanien søger og at skaffe Kongeriget Etrurien Neutralitet i denne Krig.
Viborger Samler, 1804-01-12
Efter Breve fra Nordamerika, ere adskillige franske Familier flygtede fra Domingo til Nordamerika, da Negrenes Grusomhed mod de Blanke overgaaer af Beskrivelse, hvilket man især tilskriver den Understøttelse de faae af de engelske Krydsere. Et saadant Skib med 180 Passagerer blev anholdt af en engelsk Fregat; der tog Skibet, alle deres Effecter og Penge og lode dem derpaa indskibe paa en lille Golette af 60 Tønders Drægtighed og fare bort uden at give dem Vand eller Proviant med, saa det var et Mirakel, at disse Ulykkelige dog naaede Nordamerika, hvor denne umenneskelige Behandling hørtes med billig Afsky.